มีนาคม 2568
MONTHLY HOROSCOPE
CAPRICORN
22 ธันวาคม-20 มกราคม
การงาน
ในช่วงเดือนนี้ คุณมักจะพบเจอกับปัญหาในเรื่องของการงาน ระหว่างสิ่งที่คุณอยากทำกับสิ่งที่คุณต้องทำ มันไม่ใช่สิ่งเดียวกัน มันทำให้คุณมักจะรู้สึกเบื่อกับการทำงานได้ค่อนข้างง่าย ไม่มีพลังสำหรับการทำงาน รู้สึกเหนื่อยกับสิ่งต่างๆได้ง่ายกว่าปกติ ทำให้ในช่วงหนึ่งเดือนนี้ เป็นช่วงระยะเวลาที่คุณจะต้องเอาตัวเองไว้ในความรับผิดชอบที่สูงมากๆ ไม่เช่นนั้นคุณจะตามใจตัวเองมากเกินไป และทำให้เกิดปัญหาในเรื่องของการทำงานได้ เพราะว่าสิ่งใหม่ที่คุณอยากทำในตอนนี้ มันยังไม่ใช่สิ่งที่ดีที่สุด สำหรับคุณ การรับผิดชอบกับสิ่งต่างๆที่ทำอยู่ จึงเป็นสิ่งที่เหมาะสมกับคุณมากกว่า ระมัดระวังเรื่องของการสื่อสารต่างๆเพิ่มเติม โดยเฉพาะการสื่อสารที่ไม่ได้เป็นลายลักษณ์อักษร มันมีแนวโน้มที่จะเกิดปัญหาในเรื่องของการเข้าใจผิด การโดนโกง หรือ ความผิดหวังทางด้านการเจรจาบางอย่าง ดังนั้น หากเป็นไปได้ ควรที่จะใช้ความระมัดระวังในเรื่องของการสื่อสารให้มากขึ้น รวมถึงการทำสัญญาตกลงต่างๆเพิ่มเติม ก็จำเป็นที่จะต้องระมัดระวังและรอบคอบให้มากที่สุดเท่าที่จะเป็นไปได้ โดยเฉพาะสิ่งใหม่ที่คุณรู้สึกตัวเองว่ามันน่าจะเป็นไปได้
หากคุณทำงานอิสระ ช่วงเวลานี้เป็นช่วงเวลาที่คุณต้องเติมแรงบันดาลใจให้กับตัวเองเยอะมากๆ ไม่เช่นนั้นงานของคุณจะค้าง และคุณจะทำทุกอย่างไม่เสร็จตามเวลาที่กำหนด ระวังการตามใจตัวเองมากเกินไป มันจะทำให้คุณขี้เกียจเกินกว่าปกติ พยายามผลักดันตัวเองให้มากขึ้น อาจเป็นรูปแบบของการเปลี่ยนสถานที่ทำงาน จะช่วยทำให้คุณรู้สึกมีแรงกระตุ้นในการทำงานมากกว่าเดิม ไม่เช่นนั้นคุณอาจจะต้องเผชิญหน้ากับปัญหาในเรื่องของการจัดการตารางเวลาต่างๆมากกว่าที่มันควรจะเป็น
การเงิน
ในเดือนนี้ คุณจำเป็นที่จะต้องระมัดระวังในเรื่องของการเงินเล็กน้อย โดยเฉพาะการใช้จ่ายที่คิดว่ามันคือการเติมความสุขให้กับตัวเอง มีแนวโน้มที่จะมีรายจ่ายเพิ่มเติมมากขึ้นในช่วงนี้โดยเฉพาะเรื่องของการออกท่องเที่ยว การพบปะเพื่อน การพบเจอผู้คนต่างๆ สิ่งเหล่านี้ไม่ได้เป็นปัญหาการเงินสำหรับคุณ แต่มันจะทำให้คุณเสียเงินกับสิ่งเหล่านี้ค่อนข้างเยอะ เพราะมันมีแนวโน้มที่คุณจะใช้จ่ายกับการเตรียมตัวเพื่อที่จะออกไปพบปะผู้คน ไม่ว่าจะเป็นการซื้อเสื้อผ้าใหม่ การปรับลุค หรือการทำสิ่งต่างๆ ดังนั้นวางแผนในเรื่องของการเดินเพิ่มเติม จะเป็นสิ่งที่ดีมากกว่า เนื่องจากการเงินของคุณในช่วงหนึ่งเดือนนี้ มันมีแนวโน้มที่คุณจะใช้จ่ายโดยที่ไม่ได้คำนวณก่อน ซึ่งสิ่งเหล่านี้อาจมีอิทธิพลมาจากช่วงที่ผ่านมา การเงินของคุณค่อนข้างเติบโต ทำให้คุณรู้สึกว่าคุณจะใช้จ่ายยังไงก็ได้ แต่ชุดนี้จะต้องเป็นจุดที่ระวังเพราะการใช้จ่ายโดยที่คุณตามใจตัวเองมากเกินไป มันจะทำให้คุณเจอกับปัญหาได้
ความรัก
คนโสด มีแนวโน้มที่คุณจะพบเจอกับเรื่องของความรู้สึกเก่าเข้ามา ไม่ว่าจะเป็นคนคุยเก่า เพื่อนเก่า แฟนเก่า เข้ามาทำให้คุณรู้สึกสับสนในเรื่องของความสัมพันธ์ แต่ความจริงแล้วมันคือความคิดที่คุณกำลังอ่อนไหวและคิดไปเอง ความรักของคุณที่เกิดขึ้นในช่วงนี้ ถึงน่าจะมีผู้คนเข้าหาคุณ แต่บางครั้งคุณจำเป็นที่จะต้องระมัดระวังเพิ่มเติมด้วย เนื่องจากมันมีแนวโน้มที่บุคคลที่มีแฟนอยู่แล้วเข้าหาคุณ สภาวะความรักสำหรับคนโสดนั้น ในช่วงนี้มันพูดถึงเรื่องราวที่เกี่ยวข้องกับการผิดศีลธรรมในเชิงของความรักได้ง่าย ยังไงก็จำเป็นที่จะต้องระมัดระวังเล็ก น้อย
คนมีคู่ ความสัมพันธ์ของคุณในช่วงระยะเวลานี้ ถือว่าอยู่ในเกณฑ์ที่ดีและมีความสุข หากคุณคบหาดูใจกับใครบางคนอยู่ มันอาจจะพูดถึงเรื่องราวที่เกี่ยวข้องกับครอบครัวเพิ่มเติม คุณอาจจะได้พบเจอกับครอบครัวของอีกฝ่ายเยอะขึ้น มีการพูดคุยในเรื่องราวต่างๆของความสัมพันธ์มากขึ้น ทำให้ความสัมพันธ์ของคุณมีแนวโน้มที่จะพัฒนาและเกิดความมั่นคงมากขึ้นกว่าเดิม ยังไงก็ตาม ความสัมพันธ์ในช่วงเวลานี้ อาจจะต้องเผชิญปัญหากับเรื่องของผู้ใหญ่เพิ่มเติมเล็กน้อยโดย